ISANDA LAUAS
Tere tulemast saatesse "Isanda lauas"!
Seekordne külaline saabus äsja Taist ning kohe kuuleme
ka tema reisimuljeid.
Tere tulemast Mikko Hursti.
Tänan.
Sul on päevitus veel näha, teil on misjonitiim Tais.
Räägi, mis seal Tais toimub? Mida Jumal teeb?
Kogesime Jumala üleloomulikku juhtimist ka aladel,
kus oli tulvavesi kirikusse sisse pääsenud.
Meile öeldi, et sinna ei pääse, kuid Jumal ütles mulle,
et tõsta Piibel üles ja käsi veel alaneda.
Nii ka juhtus, et miski ei takistanud meid ning
uputuse käes kannatavad kirikud saadi kuivatada.
Jumala ligiolu oli väga tuntav, ma pole sellist
Jumala lähedust kunagi kogenud.
Inimesed said Jumalalt abi, tervenedes haigustest.
Saime mittekristlaste eest palvetada.
Kristlased, kes olid kriisikoldes,
said abi ning uusi inimesi kogudusse.
Aasias üldse toimub palju ärkamisi ja selliseid asju.
Jah. Usun, et inimeste igatsus Jumala järele kasvab.
Mida suurem on muu häda, seda rohkem muud väärtused
jäävad tahaplaanile ning inimesed pöörduvad tõelise Jumala poole.
Usun, et masu mõjub ka Soomes samamoodi,
et inimesed näevad, et on olemas tõelised väärtused,
mis tasub taas üles otsida.
Mikko, Veikko Hursti pojana ning Heikki on sinu kaksikvend.
Räägi veidi oma taustast ning sellest, kuidas Jeesus sind leidis.
Sündisin 8-liikmelisse perre.
Isa oli alkohoolik, mis tõi palju kurbi mälestusi ja probleeme,
vägivalda meie koju.
Enne seda, kui isa sai päästetud, kogesin armastuse puudust,
mis ajas meid lapsi tänavale.
Kuna rahaliselt oli raske, siis müüsime ema tehtud pajalappe,
et kuidagi ära elada.
Koolitöö kannatas selle kõrval, et pidime lastena töötama.
Kuid mu isa usuletulek mõjutas meid väga.
See eemaldas kõik kättemaksu soovid ja nö relvad,
mida tahtsime kasutada.
Mu mõlema vanema radikaalne usuletulek oli niivõrd võimas,
et meie vennaga mõtlesime, et ei taha oma noorusea jõudu
anda tänavale ära, vaid Kristusele ja teenida Teda oma eluga.
Usule tulime nii, et isa viis meid ühte vaimulikku gruppi.
Siis olid Soomes Maranata koosolekud, mis olid vägevad.
Seal olime.
Seal oli rõõmutsemist ja möllu.
Seal tegime avalikult oma usuotsuse.
Jeesus, kes oli sekkunud mu ema ja isa ellu, tuli ja muutis meid.
Kui mõelda sellele, et teie elus oli palju haavu lastena,
siis kui Jeesus tuli, siis Ta tervendas teid.
Jah. Inimlikult võttes olid meie kodused tingimused sellised,
mis oleks pidanud meid lükkama hoopis vastassuunda elus.
Kuid kui Kristuse lepitustöö tuli ja lepitas meie elud,
siis näiteks mu ema andis isale kõik andeks ja see oli mulle šokk.
Mõtlesin, et see on üleloomulik ning et Jumal on üleloomulik.
See mõjutas meid väga.
Peale seda töötas see üleloomulik abi ja vägi meie eludes jätkuvalt,
nii rahaasjades kui vaimulikes asjades.
Niimoodi jaksasime seda tööd teha.
Kindlasti olid naabrid hämmastunud, kui nägid teie peres suurt muutust.
Jah, olid küll. Mitmed neist said ka päästetud.
Sul tekkis Jumala Sõna järgi nälg, läksid üle lahe Piiblikooli.
Kogesin noorena kohe peale kristlaseks saamist kutset
hakata evangelistiks.
Mõtlesin, et kõik, kes tahavad mingil alal Jumalat teenida ja
mingist erialast huvituvad, peavad seda õppima.
Mõtlesin, et pean seda raamatut hästi tundma, mida hakkan kuulutama.
Läksin Rootsi Betheli instituuti 3,5 aastaks õppima.
Siis tulid tagasi ja olid siin?
Jah, läksin Salo nelipühi kogudusse, siis abiellusin.
Siis läksime Lahtisse noortetööd tegema.
Jumal kutsus meid.
Räägi sellest, sest minna keele- oskuseta 17 aastaks Hispaaniasse
on suur muutus, mis vist iseenda jõust ei sünni.
Kindlasti mitte.
Istusin ühel tänaval pingi peal ja kuulasin,
kuidas üks Lõuna-Ameerika jultustaja Hugo Condreras kõneles,
teda tõlkis Pentti Manninen.
Mäletan täpselt ka jutlust.
Teemaks oli: "Võtke vastu kogu Kristus."
Tema jutluse ajal tabas Püha Vaim mind väga tugevalt.
Ma murdusin Jumala ees, kuulsin, kuidas üks hääl ütles:
"Keelt, mida kuuled nüüd räägitavat, sinna maale pead minema!"
Sinna lõppesid mu kahtlused tuleviku suhtes.
Kas läksite koos kaksikvennaga Hispaaniasse?
Jah, mina läksin varem, Heikki tuli hiljem järgi.
Vahepeal läksid nad naisega Soome tagasi ja siis Lõuna-Hispaaniasse.
Milline pinnas oli Hispaania sel ajal vaimulikus mõttes?
Hea küsimus.
Arvasin, et kuna tegu on katoliku maaga, et seal on kerge kuulutada.
Sain nagu külma dušši seal.
Me olime väärusku harrastavad turistid.
Protestandina oli väga raske neile läheneda ja rääkida,
et Jeesus Kristus päästab.
Kuna katoliiklastele õpetatakse,
et väljaspool katoliiklust pole päästet.
See usalduse võitmine ja sõpruse tekkimine võttis kaua aega.
Kui kaua see aega võttis ning kas saavutasite läbimurde?
Olime olukorras, mil olin väsinud ning tundsin end süüdi,
et inimesed toetavad meie misjonireisi ja tulemusi pole näha.
Inimesed palvetavad ja toetavad rahaliselt, kuid justkui tulutult.
Mõtlesime, et kas vahetame linna või kolime Soome tagasi.
Meil oli kodus palvekoosolek, kus esimest korda prohveteerisin
iseendale, öeldes:"Mina tasun su ustavuse ja vaeva,
varsti peale neid päevi Ma annan teile õnnistuse ja ärkamise."
Ja see sündis.
Paar nädalat hiljem vahetasime kirikuhoone mitu korda suurema
hoone vastu, inimesed tulid kogudusse ning nn uksed avanesid.
Kui ma sind kuulan ja seda sõnumit, mis Jumal su enda kaudu andis,
siis tundub, et usuelus on teatud võtmesündmused, mis peavad olema,
et me oskaksime seda tööd teha.
Püha Vaim andis sulle selle tarkuse ja ka prohveteeringu.
Ta kinnitas sulle, et sa olid ustav ning et sind jälgiti ning
sind leiti olevat ustav.
Kui sul on osadus Kõikvõimsa Jumalaga, siis on sinuga tarkus.
Jumal lohutas mind ühes palvehetkes, kui uurisin kirja efeslastele.
Püha Vaim ütles:"Pea meeles, et Ma pole sind saatnud vaid
suurele misjonipõllule tööd tegema, vaid sina oled Minu põld,
kus Mina teen tööd."
Kui mõistsin, et ma ei pea rabama igas suunas, vaid et Jumal teeb
minus tööd, sain uue hingamise, milles sain teha uutmoodi tööd.
Nii sai tõeks Piibli Sõna, mis ütleb,
et me saame teha seda tööd hingamises.
Mis ajab meid siis niimoodi sooritama ja et tahame olla tublid?
See kuulub meie inimliku autorefleksi hulka,
me tahame näha kiiresti tulemusi.
Näiteks lapse arengu puhul tahame samamoodi näha tulemusi.
Laps õppib käima, ise sööma ja riietuma ning koolis käima.
Meis on samasugune refleks, tahame neid muutusi liiga kiiresti ning
siis peab Jumal meid rahustama, küsides:
"Kas see on sinu või Minu töö?"
Kui me anname ka selle töö Jumala kätte, näeme täiesti uusi tulemusi.
Kas see on nii, et kristlikud organisatsioonid tahavad ehituda,
nii et juhid jälgivad tulemusi ning need hindamiskriteeriumid
ei pruugi olla õiged?
No minul oli küll selline hirm, see ei pruugi olla reaalne.
Kuid mul oli tulemuste saavutamise sund kogu aeg peal.
Sellest tuleb sooritamise kramp.
Kuid õnneks on Jumal nii armas, et Ta tegutseb ka ilma meieta,
võttes meid vahest oma töösse kaasa.
Ta annab uue võimaluse.
Millal Hispaania etapp möödus?
Meie kogudus oli kasvanud nii, et seal oli üle 300 liikme.
Olime koolitanud uued juhid, mu naine koolitas laste õpetajad
ja naistetööle oma kollektiivid.
Kogesime rahu, et kogudus oli heades kätes.
Nüüd on kogudus kasvanud 1000-liikmeliseks ning
on rajanud veel 8 tütarkogudust.
Nii et kogudus töötab ilma meieta, isegi veel paremini.
Tulis Soome tagasi, mida sa siin tegema hakkasid?
Tulime Lahti kogudusse tagasi mõneks ajaks.
Otsisime Jumala juhtimist.
Juba Hispaanias olles ütlesin naisele, et mul on tunne,
et kui Siioni kogudus kutsub mind enda alla tööle, siis peame mõtlema.
Mul oli selline tunne.
Kui Soome tulime, saime 6 tööpakkumist samal ajal.
Ja tehtigi Siioni koguduse poolt mulle pakkumine.
Ütlesin naisele, et see on meie jaoks.
Kui kaua olete nüüd Soomes olnud?
2006. aastast alates. -5 aastat.
2004 saabusime Soome, kuid 2006 alustasime Siionis tööd.
Kui tuli peale 17 aastat Soome, mis oli siin vaimulikult muutunud?
See oli minu jaoks üsna suur šokk, kuna meil oli elav ülistus ja
usklikud olid kõik noored usuinimesed,
kes olid täis esimest armastust Jumala vastu.
Soomes ülistajaid jälgides mõtlesin, et kas need inimesed üldse elus,
või surnud seisavad?
Tahtsin karjuda, et liikuge, et ma näeks, et te elate.
Oli raske kohaneda soome kultuuriga, kuid kahjuks ka sellega harjusime,
vähemalt teatud määral.
Mis sellist asja sinu arvates põhjustab?
Kas vaimne maailm või mis?
Ajalugu ilmselt tahab korrata end.
Kõik ärkamised, mis omal ajal on toimunud, need vananevad
neis kogudustes ning neisse tekib rutiin, mis ei vaja enam
Püha Vaimu juhtimist, vaid tegutseb omast jõust.
Nüüd, mil oled olnud siin juba 5 aastat,
on teie koguduses puhumas uued tuuled.
Alustasime palvekoosolekutega.
Meil oli eriti raske seal palvetada.
Seal oli nii raske, et mõtlesin, et tahan ära joosta, kuid kui pastor
jookseb, siis jooskevad ka teised.
Meil on palvetajate tiim, liikusime suurde saali ja palusime,
et Püha Vaim juhiks meid ning elustaks meie armuannid.
Esimesel koosolekul oli 40 inimest, järgmisel 100 inimest.
Tundub, et meie visioon on täide minemas:
praegu on palvekoosolekud meie koguduses kõige populaarsemad.
Imeline asi oli ka see, et nägin unes Jeesust.
Ta küsis:"Mikko, kas võin tulla Siioni kogudusse nii,
nagu Mina tahan tulla?"
Vastasin:"Loomulikult, Issand. Sellepärast me palume ja paastume
ja võitleme. Tule nii, nagu Sina tahad tulla, peaasi, et sa tuled!"
Jeesus vastas naeratades mulle: "Ma näitan sulle, kuidas Ma tulen."
Nägin, kuidas palvetasime koguduses inimeste pärast ning nad kukkusid
maha ja keerlesid maas, noored keerlesid eriti kiiresti,
vanad inimesed kaunimalt ja tasasemalt.
Jeesus ütles:"Te satute minu keerlemisse, igaüks,
kes satub Minu keerlemisse, selle Ma tervendan seest ja väljast."
Ärkasin üles ja mõtlesin, et huvitav, mis keerlemised need on.
Nüüd oleme näinud, et see on Püha Vaimu raputus.
Jumal asetab õiged väärtused taas paika.
Tema viib meid tühja religioosse rutiini seest elavasse usku.
Jumal vabastab, viies meid oma eluallika juurde
ja uuendades kogu kogudust lapsest kuni vaimuliku juhini.
Need on vaimu viljad, mida Jumala Vaim põhjustab.
Piibel ütleb, et vaim teeb elavaks.
Usun, et jõuame tuumani, kus peab tõdema,
et oleme kaotanud ehtse lapseusu ja avatuse Pühale Vaimule.
Nii see on.
Kui näiteks mõelda nelipühi ärkamise algusele,
siis võib juhtuda, et me ei kannataks seda esialgu välja.
Mõtleksime, et see on ju täiesti hullumeelne värk!
Jumal tahab meid viia algasjade juurde, kus Tema saab tegutseda,
Püha Vaim saab vabaduse, armuannid süüdatakse taas,
armastus Jeesuse vastu ärkab üha rohkem üles.
Usun, et see on suund, kuhu oleme tugevalt liikumas.
Kui mõelda, et Piibel rõhutab kogu aeg koguduse ühtsust,
siis kurat on tõesti rünnanud meid, kuna meil on erinevad teoloogiad.
Siis võib ju öelda, et meie ühtsus ja vägi on kadunud.
Usun, et see ongi nii.
Helsingis äsja toimuv kampaania, kus osales üle 70 koguduse,
on selle ühtsuse heaks näiteks.
Usun, et see ongi see, et Jumal tahab, et oleksime ühtsed ning
toetada ja armastada üksteist tõeliselt.
Et see poleks kuiv ja õpitud värk, vaid Jumal meie keskel.
Just elav vägi, mis muudab.
Just. Ootan väga seda, et nelipühi ärkamise põlvkond,
keda mina esindan, need inimesed on pensionieas.
Julgen väita, et kui Jumal ei too meile ärkamist,
siis tahab ajalugu taas korduda ja me vajume oma raamidesse.
Kuid kui Jumal annab meile uuenduse vaimu koguduse keskele,
nõnda et me otsime Teda ja mitte mingeid mõistuslikke vorme,
mis tooksid meile endile au.
Et me otsiksime Jumalat ja annaksime Talle võimaluse ilmuda koguduses.
Hilja Aaltonen, kes sai just 104-aastaseks,
temale on Jumal öelnud, et tema näeb suure ärkamise algust.
Paneb mõtlema, et kas oleme selles ajas, et Jumala tuli saab süttida.
Kas Hilja Aaltonen suudab ise kõndida?
Ei suuda, kuid Jumal on talle öelnud, et ta näeb ärkamist,
kuid ei ole sellega ise füüsiliselt kaasas.
Tahtsin teda meie kogudusse kutsuda.
Usun, et üks uus algus on toimumas. Mitte ainult meie koguduses.
Suur nälg ja igatsus tuleb Jumala järele.
Olen saanud visiooni, et me oleme kogudusena astunud uksest sisse,
tagasi pöördumist ei ole, siseneme täiesti uutesse õnnistustesse.
Tauno Rantala sai 2007. aasta märtsikuss ilmutuse,
et tuleb suur elatustaseme langemine,
kuid Issand annab oma Vaimu ning ilmub inimestele.
Eurokriis tähendab ju teatud viisil seda, et elatustase langeb.
Usun sellesse mudelisse, kuna ärkamisele eelnenud ajal on alati
selline olukord.
Kui näiteks Niilo Ylivainio astus uue sõnumiga soome rahva ette,
siis enne seda plahvatas üks padrunitehas, tappes 50 inimest.
See pani inimesed uuesti tõelisi väärtusi otsima ning
siis sündis suur ärkamine.
Usun, et ka praegune majanduskriis on ka väärtuste kriis,
mis seisneb selles, et tõelised väärtused trambitakse maha,
seda kasutab Jumal, kes tõstab meie pilgu jälle tõeliste väärtusteni,
mis tervendavad meie ühiskonna.
Sul on paar minutit aega jagada oma südant vaatajatega.
Kallid vaatajad!
Usun kogu südamest, et Jumal on varunud meile õnnistuse ja
ärkamise aja veel ühe korra.
Jumal on raputanud Soomet mitmel viisil ja andnud ka ärkamise.
Oleme ärkamise künnisel.
Väidan, et nüüd on aeg otsida Jumalat ja panna kõik mängu,
et Tema saaks täide viia oma plaani.
Sündigu meile see, mida Jeesus minu käest unenäos küsis:
"Kas ma saan tulla kogudusse nii, nagu Mina tahan?"
Tulgu Tema meie ellu nii, nagu Tema tahab, et Ta tahe sünniks.
Aitäh, Mikko!
Alustasime oma vestlust Tai misjonireisi teemadel.
Teame, et Jumal teeb suuri asju Indias ja Hiinas.
Usun, et nüüd on ka Euroopa ja Soome kord.
Usume, et Soomel on lõpuajas suur roll täita.
Ka mina usun seda.
Aitäh, et tulid meie saatesse ja julgustasid mind ja
ka televaatajaid, rääkides, et Jumalal on head plaanid.
Külaline: Mikko Hursti Tõlge: Lemme-Getter Bogatkin